<classify> Bakari Kimwanga-Morogoro RAIS Dk. John Magufuli kesho anatarajiwa kuwekajiwe la msingi mradi wa kuzalisha umeme wa maji maporomoko ya Mto Rufiji StieglersGorge ambao ujenzi wake utakamilika ndani ya miezi 35. Mradi huo ambao ujenzi wake umefika asilimia 15,hadi kukamilika utagharimu Sh trilioni 6.5. Akizungumza na waandishi wa habari kuhusu mradihuo mjini Morogoro jana, Waziri wa Nishati, Dk. Medard Kalemani, alisemakukamilika kwake kutaweka historia nyingine kwa nchi na usimamizi unaofanywa naRais Dk. Magufuli. Alisema mradi huo wa kufua umeme wa megawati2,115 kwa kutumia maji, unaendelea kutekelezwa na sasa uko tayari kuwekwajiwe la msingi. Kwa hatua za usimamizi wa mradi hadi sasatupo asilimia 100, ila katika hatua za utekelezaji wake tupo asilimia 15 hadisasa. Mkandarasi alikuwa na kazi ya kukabidhiwamaandalizi ya mradi na kazi ambayo anaendelea nayo ni kuchoronga eneo la bwawana ujenzi wa madaraja. Kukamilika kwa mradi kutaliwezesha taifakuwa na umeme wa kutosha na wa uhakika, unaotabirika na wa gharama nafuu kwawatumiaji, alisema Dk. Kalemani. Alisema mradi huo utawezesha nchi kufikia uchumiwa viwanda na kuimarisha shughuli za kiuchumi na kijamii kwa kuendeleza kilimocha umwagiliaji, uvuvi, kukuza utalii na kuongeza ajira kwa Watanzania. MANUFAA Dk. Kalemani alisema hadi sasa mradi umetoa ajira600 za kudumu kwa Watanzania ingawa hadi kukamilika kwake utakuwa naajira 6,000 ikiwamo kazi za vibarua. Alisema hadi sasa vijiji 22 ambavyo vipo jiranina eneo la mradi, vimeunganishwa na huduna ya umeme kwa gharama ya Sh 27,000 namradi utakapokamilika, vijiji vingine 37 vitaunganishiwa umeme. Mradi huu utakuwa na manufaa kwa nchi kwaniutaokoa misitu mingi ambayo imekuwa ikikatwa kwa ajili ya mkaa. Leo Dar es Salaam pekee inatumia magunia 500,000kwa siku na misitu ekari nne imekatwa, hasa katika mikoa ya Pwani, Morogoro naIringa. Hadi kufikia 2030 ekari milioni 2.8zingekatwa kwa ajili ya nishati ya mkaa, lakini mradi huu wa kufua umeme katikamaporomoko ya maji Mto Rufiji unakuja kuokoa taifa letu, alisema Dk.Kalemani. Akizungumzia faida za utalii, alisema hadikukamilika kwa bwawa hilo ambalo ni la 70 duniani na la 60 kwa Afrika,litachochea shughuli za utalii eneo hilo la mradi katika Pori la Akiba la Selous. Wizara ya Nishati inapendakuwahakikishia Watanzania kuwa tutatekeleza wajibu wetu kwa kasi, weledina nidhamu katika kuunga mkono juhudi za Rais Magufuli katika kuleta maendeleoya nchi yetu na kujenga Tanzania kwa kutambua kwamba nishati ndiyo injinikatika kujenga uchumi wa viwanda. Ninawakaribisha wananchi wote waliopovijiji vyote vya jirani na eneo la mradi kuhudhuria keshokutwa kesho katikauzinduzi huu wa uwekaji jiwe la msingi ambao utafanywa na Rais Dk.Magufuli, alisema Dk. Kalemani.  <topic>: kitaifa 